MS «Storsjø»

MS «Storsjø» var en fraktebåt som gikk i Storsjøen og Oppstadåa i Odalen fra 1905 til 1926.

MS «Storsjø» ble bygd i 1905 ved Drammen Jernstøberi & Mek. Verksted. Motoren var av merket Heyerdahl & Co. Denne motoren ble senere byttet ut med en større type, for at båten skulle gå fortere. Jomfruturen var 17. mai 1905.

Ombord i båten var det salong til passasjerene, både dame- og herresalong, samt krakker på dekk.

Varer kom til Skarnes med jernbane og ble fraktet med MS «Storsjø» videre til butikkene i Nord-Odal og Oppstad. Båten fraktet så returvarer fra Nord-Odal og Oppstad som skulle med jernbane videre til Kristiania (Oslo). Det var ofte dyr som ble sendt med MS «Storsjø».

Ettersom vannstanden forandret seg i løpet av året, hadde MS «Storsjø» problemer med å komme under Osbrua på Os ved høy vannstand, og ved lav vannstand var det for grunt i Songnessjøen og igjennom Hanorsundet. Derfor ble det mudret for å komme frem både i Songnessjøen og Hanorsundet.

MS «Storsjø» var en flott attraksjon og et stort fremskritt for Nord-Odal i tiden 1905 til 1926. På høsten 1926 ble båten lagt i opplag og ble liggende til 1937. Da ble den hugget opp av Hamar Jernstøperi. Dette fordi biltransporten nå hadde blitt enklere, raskere og billigere.

 Kilder 
Historien om M/S Storsjø av Erling Nygård

Kategori:Norske lasteskip
Kategori:Skip fra 1905
Kategori:Samferdsel i Sør-Odal
Kategori:Samferdsel i Nord-Odal
Kategori:Skip bygget i Norge
Kategori:Artikler i sjøfart-prosjektet